ફરિયાદીએ આ બાબતેના તમામ પુરાવાઓ ફોરમ સમક્ષ રજુ કરેલ અને જેમાં માફી પત્ર પણ સામેલ હતું. સરકારશ્રીના નિયમ મુજબની લાયકાત ધરાવતા કર્મચારીઓની ભરતી કરેલ ન હતી તેમજ ઓછી લાયકાતવાળા, લાગવગીયા અને ભ્રષ્ટાચારથી આવેલ સ્ટાફ હતો. આમ સંસ્થા દ્વારા બિન આવડત વાળા શિક્ષકોની વિદ્યાર્થીઓના ભવિષ્ય સાથે ચેડાં કરેલ હોવાના પુરાવા સાથે જીલ્લા શિક્ષણ કચેરીના તપાસ રીપોર્ટમાં ગણિત, વિજ્ઞાન ભણાવતાં શિક્ષક માત્ર સ્નાતક હતા અને બી.એડની કોઈ લાયકાત ધરાવતા ન હતા. આ શાળામાં છ માંથી ૩ શિક્ષકોએ ટેટની પરીક્ષા પણ પાસ કરેલ ન હતી. સંસ્થા દ્વારા વિદ્યાર્થીઓને વારંવાર ટયુશન રાખવા માટે દબાણ કરવામાં આવતું હતું. સંસ્થા દ્વારા પુરતી ફી લેવા છતાં લાયકાત ધરાવતાં શિક્ષકો અંગ્રેજી, ગણિત અને વિજ્ઞાન જેવા વિષયોમાં પણ નિમણૂક ન કરી શિક્ષણનું વ્યાપારીકરણનું ઉદાહરણ પુરુ પાડયું હતું. જેના પુરાવાના ભાગરૂપે ગ્રાહક તકરાર નિવારણ ફોરમ-ગાંધીનગર દ્વારા સંસ્થાને રૂ.૩,પ૧,૦૦૦/- તાત્કાલિક કન્ઝયુમર વેલફેર ફંડમાં ૯% ના ચડતાં વ્યાજે જમા કરાવવા આદેશ કર્યો છે. ફરિયાદીને ૧ લાખનું વળતર ૯% ના ચડત વ્યાજ સાથે તથા ફરિયાદીને માનસિક ત્રાસ ભોગવવો પડયો તે માટે ૩ હજાર તેમજ ફરિયાદના ખર્ચ પેટે રૂ.રપ૦૦/-અસરગ્રસ્તને ચુકવી આપવા આદેશ કર્યો હતો.